**Atklātais konkurss**

**“Rīgas aglomerācijas vides trokšņa samazināšanas**  **rīcības plāna pārskatīšana un jauna rīcības plāna izstrāde** **laikposmam no 2017. līdz 2022.gadam”**

**identifikācijas Nr. RD DMV 2016/38**

**Jautājums:** Lūdzam apliecināt, ka Pretendentiem vairs netiek izvirzīta prasība pieredzei vismaz viena pabeigta trokšņa samazināšanas rīcības plāna izstrādē ne vairāk ka 3 (trijos) iepriekšējos gados.

**Atbilde**: 29.07.2016. Nolikums tika grozīts, izsakot 4.1.5. punktu šādā redakcijā:

*“4.1.5. Pieredzi pretendents apliecina ar informāciju par veiktiem vides trokšņa mērījumiem, kas veikti Vides trokšņu laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai:*

*-          atbilstoši LVS EN ISO/IEC 17025:2005 standarta prasībām nereglamentētajā sfērā: skaņas (gaisā) izolācijas testēšana;*

*-          atbilstoši LVS EN ISO/IEC 17025:2005 standartam un Ministru kabineta noteikumiem reglamentētajā sfērā: vides trokšņa fizikālā testēšana un aprēķināšana”*

Informējam, ka atklātā konkursa Nolikums atkārtoti tiks grozīts, papildinot ar prasību par Pretendenta pieredzi trokšņu samazināšanas rīcības plāna, programmu vai projektu izstrādē.

**Jautājums:**Lūdzam precizēt/skaidrot prasību: “laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai atbilstoši LVS EN ISO/IEC 17025:2005 standartam un Ministru kabineta noteikumiem reglamentētajā sfērā: vides trokšņa fizikālā testēšana un aprēķināšana”, norādot normatīvi tehniskās dokumentācijas identifikatorus un nosaukumus, kuriem jābūt iekļautiem laboratorijas reglamentētajā akreditācijas sfērā un kas tiks uzskatīti par pietiekamiem pieredzes apliecināšanai.

**Atbilde**: Papildinot Nolikumu ar jaunu kvalifikācijas prasību Pretendentam (pieredze par veiktiem vides trokšņa mērījumiem, kas veikti Vides trokšņu laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību), tiek ņemta vērā varbūtība ka pakalpojuma sniegšanas laikā varētu parādīties nepieciešamība veikt dažus vides trokšņa mērījumus, tai skaitā trokšņa kartes verifikācijas mērījumus ap Rīgas brīvostu pēc papildus vienošanās starp Pasūtītāju un darba Izpildītāju.

**Jautājums:**Ņemot vērā, ka skaņas izolācijas testēšanu ir iespējams veikt ar vairāk nekā 20 standartizētām metodēm, lūdzam skaidrot, vai Pasūtītājs izvirzot prasību: laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai atbilstoši LVS EN ISO/IEC 17025:2005 standarta prasībām nereglamentētajā sfērā: skaņas (gaisā) izolācijas testēšana”, par atbilstošu uzskatīs laboratorijas akreditāciju jebkurai metodei, kas pielietojama skaņas izolācijas testēšanai, vai arī Pasūtītājs par atbilstošu uzskatīs laboratorijas akreditāciju kādai/ām noteiktai/ēm. Ja Pasūtītājs par atbilstošu uzskatīs laboratorijas akreditāciju kādai/ām noteiktai/ām, lūdzam norādīt normatīvi tehniskās dokumentācijas identifikatorus un nosaukumus, kuriem jābūt iekļautiem laboratorijas nereglamentētajā akreditācijas sfērā.

**Atbilde**: Jebkura skaņas izolācijas testēšanas standartizētā metode, ko pielieto akustisko mērījumu laboratorija, kas ir akreditēta atbilstoši EN ISO/IEC 17025:2005 standarta (ekvivalents standartam LVS EN ISO/IEC 17025:2005) prasībām vai arī citas Eiropas savienības dalībvalsts nacionālajā akreditācijas institūcijā šī konkursa nolikuma prasībām atbilstošajās sfērās, tiks uzskatīta par atbilstošu Pretendenta pieredzes apliecināšanai.

**Jautājums:** Pasūtītājs ir noteicis, ka par atbilstošu tiks uzskatīta laboratorija, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai atbilstoši LVS EN ISO/IEC 17025:2005 standarta prasībām. Lūdzam apstiprināt, ka laboratorija, kas ir akreditēta atbilstoši EN ISO/IEC 17025:2005 standarta (ekvivalents standartam LVS EN ISO/IEC 17025:2005) prasībām citas Eiropas savienības dalībvalsts nacionālajā akreditācijas institūcijā šī konkursa nolikuma prasībām atbilstošajās sfērās, tiks uzskatīta par atbilstošu Pretendenta pieredzes apliecināšanai.

**Atbilde:** Jebkura akustisko mērījumu laboratorija, kas ir akreditēta atbilstoši EN ISO/IEC 17025:2005 standarta (ekvivalents standartam LVS EN ISO/IEC 17025:2005) prasībām arī citas Eiropas savienības dalībvalsts nacionālajā akreditācijas institūcijā šī konkursa nolikuma prasībām atbilstošajās sfērās, tiks uzskatīta par atbilstošu Pretendenta pieredzes apliecināšanai.

**Jautājums:** Pasūtītājs ir noteicis, ka Pretendenta pieredzi apliecina tā veiktie vides trokšņa mērījumi, laboratorijā, kas akreditēta vides trokšņa un skaņas izolācijas testēšanai, tomēr atklāta konkursa nolikumam pievienotajā Tehniskajā specifikācijā nav noteikta prasība veikt vides trokšņa un skaņas izolācijas testēšanu. Pretendents pieņem, ka, nosakot jaunas kvalifikācijas prasības, Pasūtītājs ir paredzējis, ka pakalpojuma sniegšanas laikā ir nepieciešams veikt vides trokšņa un skaņas izolācijas testēšanu un šādi uzdevumi nav iekļauti tehniskajā specifikācijā. Vai Pasūtītājs var apliecināt, ka šāda testēšana būs nepieciešama un sniegt precīzu informāciju par veicamo vides trokšņa un skaņas izolācijas testēšanas darbu apjomu, mērījumu veikšanai vietām un pielietojamām metodēm gan vides trokšņa, gan skaņas izolācijas testēšanai.

**Atbilde:** Pasūtītājs ir paredzējis, ka Pretendents jauno Rīgas aglomerācijas vides trokšņa samazināšanas rīcības plānu izstrādā atbilstoši Ministru kabineta 2014.gada 7.janvāra noteikumu Nr.16 „Trokšņa novērtēšanas un pārvaldības kārtība” 34.punkta prasībām (…rīcības plānu izstrādā aglomerācijām, autoceļiem, dzelzceļa līnijām un lidostām, kam ir izstrādātas trokšņa stratēģiskās kartes). Tā kā jebkuram Pretendentam jau pašlaik ir pieeja Rīgas pilsētas stratēģiskajai trokšņa kartei (apstiprināta ar Rīgas domes 15.12.2015. lēmumu Nr.3331 „Par Rīgas aglomerācijas trokšņa stratēģisko karšu apstiprināšanu”) Mājokļu un vides departamenta mājas lapā, Iepirkuma komisija uzskata, ka pretendentiem ir visa nepieciešamā informācija, lai izpildītu MK 2014.gada noteikumu Nr.16 34.punkta prasības, neveicot vides trokšņa un skaņas izolācijas testēšanu, izņemot gadījumus, kad pakalpojuma sniegšanas laikā varētu parādīties nepieciešamība veikt dažus vides trokšņa mērījumus, tai skaitā trokšņa kartes verifikācijas mērījumus, piemēram, ap Rīgas brīvostu, kur VAS “Latvijas dzelzceļš” nesen uzbūvējis prettrokšņa ekrānus. Informācija par veicamo vides trokšņa un skaņas izolācijas testēšanas darbu apjomu, mērījumu veikšanas vietām un pielietojamām metodēm, ja tāda nepieciešamība radīsies, tiks precizēta pakalpojuma sniegšanas laikā pēc papildus vienošanās starp Pasūtītāju un darba Izpildītāju.